**RÁMCOVÁ DOHODA** **O POSKYTOVANÍ SLUŽIEB MOBILNÉHO OPERÁTORA**

# č.: /2019/UVLF

uzatvorená v zmysle § 269 a nasl. zákona č. 513/1991 Zb.

 Obchodný zákonník v znení neskorších predpisov

# Článok I.

#  ZMLUVNÉ STRANY

1. **Objednávateľ:**

Obchodné meno: **Univerzita veterinárskeho lekárstva a farmácie v Košiciach**

Sídlo: Komenského 73, 041 81 Košice

Štatutárny orgán: Dr. h. c. prof. MVDr. Jana Mojžišová, PhD., rektorka

IČO: 00397474

IČ DPH: SK2020486699

Zástupca na rokovanie vo veciach

zmluvných: Ing. Róbert Schréter, PhD.

Bankové spojenie: Štátna pokladnica

IBAN: SK42 8180 0000 0070 0007 2225

SWIFT: SPSRSKBA

(ďalej len „objednávateľ“)

2. **Poskytovateľ:**

 Obchodné meno:

Sídlo:

Štatutárny zástupca:

IČO:

DIČ:

IČ DPH:

Zástupcovia na rokovanie vo veciach

zmluvných:

technických:

Bankové spojenie:

Č. účtu:

IBAN:

SWIFT:

Obchodná spoločnosť zapísaná v OR

Kontakt - email:

tel. č.:

(ďalej len „poskytovateľ“)

Objednávateľ a poskytovateľ sú v ďalšom texte spoločne označení aj ako „zmluvné strany“ a  jednotlivo aj ako „zmluvná strana“.

**Článok II.**

**PODKLADY PRE UZATVORENIE RÁMCOVEJ DOHODY**

* 1. Táto rámcová dohoda (ďalej len „zmluva“) sa uzatvára v zmysle zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky s názvom predmetu **„Služby mobilného operátora na  r.  2019 - 2023“**.

**Článok III.**

**PRÁVNE PREDPISY**

* 1. Vzájomné vzťahy oboch zmluvných strán sa riadia zákonom č. 513/1991 Zb. Obchodný zákonník v znení neskorších predpisov, zákonom č. 18/1996 Z. z. o cenách v znení neskorších predpisov a  vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“), zákonom č. 351/2011 Z. z. o elektronických komunikáciách v platnom znení a ďalšími právnymi predpismi, ktoré upravujú oblasť predmetu tejto zmluvy.

**Článok IV.**

 **PREDMET ZMLUVY**

* 1. Predmetom tejto zmluvy je zriadenie a poskytovanie komplexnej, bezpečnej a ekonomicky výhodnej komunikačnej služby obsahujúcej hlasové volania, SMS, MMS, internetové pripojenie v mobile, internetové pripojenie do dátových modemov a tabletov, systém klapiek na volania v rámci objednávateľa, nákup koncových telekomunikačných zariadení (ďalej len „KTZ“), záručný a pozáručný servis KTZ a poskytovanie ďalších súvisiacich služieb prostredníctvom hlasovej virtuálnej privátnej siete (ďalej len „HVPS“) podľa špecifikácie uvedenej v Prílohe č. 1.
	2. HVPS je v zmysle tejto zmluvy osobitná elektronická komunikačná služba umožňujúca poskytovanie homogénneho technického, technologického prostredia a zvýhodnenej cenovej úrovne volaní. HVPS vytvára uzavretú skupinu koncových telekomunikačných zariadení využívajúcich elektronické komunikačné služby poskytovateľa vrátane doplnkových verejných elektronických komunikačných služieb poskytovaných s HVPS (ďalej len „doplnkové služby“) a  to prostredníctvom verejných telefónnych sietí poskytovateľa a prostredníctvom hlasových a dátových SIM kariet poskytovateľa registrovaných na objednávateľa. HVPS bude vytvorená pre všetky SIM karty užívateľov objednávateľa s pripojením HVPS objednávateľa do telefónnej siete poskytovateľa a ďalšie súvisiace služby budú riadne plnené podľa tejto zmluvy. Na poskytovanie nižšie uvedených doplnkových služieb sa primerane vzťahujú ustanovenia *všeobecných obchodných podmienok poskytovateľa* (ďalej aj ako „VP“), ktoré tvoria Prílohu č. 2. Súčasťou poskytovania služieb je aj pripojenie objednávateľa do verejnej telefónnej siete a možnosť jej nepretržitého využívania.
	3. Predmet zmluvy budú zmluvné strany plniť v závislosti a rozsahu individuálnych potrieb objednávateľa priebežným poskytovaním požadovaných služieb počas účinnosti tejto zmluvy v súlade so zákonom č. 351/2011 Z. z. o elektronických komunikáciách v platnom znení (ďalej len „zákon o elektronických komunikáciách“). Objednávateľ je oprávnený, nie však povinný, vyčerpať predmet a finančný limit zmluvy v plnom rozsahu.
	4. Objednávateľ sa zaväzuje uhradiť cenu za poskytovanú službu podľa tejto zmluvy.
	5. Objednávateľ v zmysle § 59 Zákona o elektronických komunikáciách nesúhlasí so zverejnením jeho údajov alebo osobných údajov jeho zamestnancov v telefónnom zozname a s poskytovaním informačných služieb o užívateľských číslach pridelených objednávateľovi na základe tejto zmluvy. Objednávateľ nesúhlasí s poskytnutím telefónnych čísiel zaradených do HVPS za účelom využívania na marketingové a obdobné účely.
	6. Objednávateľ má možnosť definovať parametre pre využívanie SIM kariet ich užívateľmi. Objednávateľ má možnosť obmedzovať jednotlivých užívateľov, určovať parametre pre využívanie SIM kariet registrovaných na objednávateľa vrátane limitácie ich využívania. Parametre využívania SIM kariet je možné definovať prostredníctvom kontaktnej osoby poskytovateľa alebo príslušnej internetovej aplikácie dostupnej na webovej stránke poskytovateľa. Užívateľ je fyzická osoba, ktorej bola bez ohľadu na jej právny vzťah s objednávateľom pridelená SIM karta zaradená do HVPS za účelom využívania služieb v zmysle tejto zmluvy.
	7. Preprenos SIM kariet do siete a zo siete poskytovateľabude využitá prenositeľnosť čísla bezodplatne.
	8. Záručný servis KTZ bude poskytovateľ poskytovať bezodplatne po celú dobu trvania záručnej doby zariadení, ktorá je najmenej 24 mesiacov odo dňa dodania objednávateľovi. Súčasťou záručného servisu je vyzdvihnutie reklamovaného zariadenia v sídle objednávateľa, vykonanie servisu, resp. výmeny zariadenia a doručenie reklamovaného zariadenia do sídla objednávateľa.
	9. Pozáručný servis KTZ bude poskytovateľ poskytovať po celú dobu trvania zmluvy. Súčasťou pozáručného servisu je vyzdvihnutie zariadenia v sídle objednávateľa, vykonanie servisu, resp. výmeny zariadenia a doručenie zariadenia do sídla objednávateľa.
	10. V prípade akéhokoľvek rozporu medzi zmluvnými stranami týkajúceho sa rozsahu a/alebo obsahu a/alebo kvality služby, v prípadoch, ktoré priamo a/alebo nepriamo nerieši táto zmluva ani jej prílohy, platí až do prijatia vzájomnej dohody zmluvných strán alebo rozhodnutia príslušného orgánu, písomné stanovisko objednávateľa a poskytovateľ je povinný toto stanovisko objednávateľa rešpektovať. Zmluvná strana, ktorej stanovisko sa ukáže ako nesprávne, je povinná znášať všetky náklady, ktoré v dôsledku vyššie uvedeného riešenia situácie vznikli.
	11. Poskytovateľ potvrdzuje, že sa oboznámil so všetkými podkladmi, ktoré prevzal od objednávateľa a na ich základe bude službu poskytovať.

**Článok V.**

**CENA A TRVANIE ZMLUVY**

* 1. Cena za zriadenie, aktiváciu a využívanie služby HVPS, ako aj ceny za niektoré služby poskytované objednávateľovi na základe čiastkových zmlúv o pripojení, predmetom ktorých je poskytovanie verejnej telefónnej služby, (ďalej len „cena“) je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v  znení neskorších predpisov, podľa rozpočtu tvoreného jednotlivými položkami podľa Prílohy č. 3 k tejto zmluve a ktorá tvorí nedeliteľnú súčasť tejto zmluvy.
	2. Výška cien tých služieb, ktorých ceny nie sú uvedené v prílohe č. 3 zmluvy, sa spravujú aktuálnym cenníkom služieb poskytovateľa, ktorý je zverejnený na jeho webovom sídle. Poskytovateľ je oprávnený fakturovať služby podľa tohto bodu najviac za ceny, ktoré sú uvedené na webovom sídle poskytovateľa v čase poskytnutia služby a o tejto skutočnosti vopred primerane informovať objednávateľa prostredníctvom kontaktnej osoby. Tým nie je dotknutá povinnosť poskytovateľa vyplývajúca z poskytovania bezplatných služieb zo zvýhodnených cien a akciových ponúk voči objednávateľovi.
	3. Táto zmluva sa uzatvára na dobu 48 mesiacov od nadobudnutia jej účinnosti alebo najviac do vyčerpania limitu 288 000,- Eur s DPH, podľa toho, ktorá skutočnosť nastane skôr.
	4. V prípade, že poskytovateľ prevádzkuje nejaký druh vernostného programu alebo benefitu, zaväzuje sa bezodplatne zabezpečiť sumarizáciu poskytovaných benefitov, ktoré budú viazané na objednávateľa a ich čerpanie koordinované kontaktnou osobou objednávateľa bez zbytočného odkladu po ich vzniku alebo kedy užívateľ objednávateľa nadobudne po prvýkrát možnosť ich využitia
	5. V prípade regulácie niektorej z cien za služby poskytované podľa tejto zmluvy zo strany štátom na to oprávneného príslušného orgánu alebo orgánom Európskej únie je poskytovateľ povinný objednávateľovi fakturovať regulovanú cenu služby alebo nižšiu cenu služby (ďalej ako „regulovaná cena služby“). Ak by regulovaná cena služby bola odlišná od ceny uvedenej v tejto zmluve je poskytovateľ najneskôr 30 pracovných dní pred začiatkom fakturačného obdobia, v ktorom bude fakturovaná odlišná cena služby v porovnaní s cenou uvedenou v tejto zmluve, povinný primerane oboznámiť o zmene ceny objednávateľa. Za primerané oboznámenie sa považuje zaslanie aktualizovaného cenníka objednávateľovi schváleného oprávnenou osobou za poskytovateľa, v ktorom bude prehľadným spôsobom určená presná regulovaná cena služby. Poskytovateľ je povinný postupovať spôsobom uvedeným v tomto bode pri každom znížení ceny ním poskytovaných služieb.
	6. K zmene ceny za poskytované služby môže poskytovateľ pristúpiť tiež v prípade, že dochádza k zmene ceny na základe zmeny daňových alebo colných všeobecne záväzných právnych predpisov. Zmluvné strany sú povinné v prípade zmeny ceny podľa tohto bodu pristúpiť k uzatvoreniu dodatku k zmluve, pričom návrh na uzatvorenie dodatku zašle poskytovateľ objednávateľovi najneskôr 20 dní pred známym dátumom účinnosti.
	7. Zmena ceny, ktorá nie je uvedená v bode 5.5 zmluvy, je možná len na základe písomného, zmluvnými stranami schváleného dodatku k zmluve, ktorá bude rovnako obsahovať cenník služieb poskytovaných poskytovateľom. Zmluvná strana je povinná do 10 pracovných dní od doručenia návrhu na úpravu ceny oznámiť druhej zmluvnej strane, súhlas alebo nesúhlas s navrhovanou úpravou ceny. Zvýšiť cenu plnenia uvedeného v zmluve je možné len uzatvorením písomného dodatku k zmluve v súlade s podmienkami uvedenými v § 18 ZVO.

**Článok VI.**

**ČIASTKOVÉ ZMLUVY O PRIPOJENÍ**

* 1. Poskytovateľ poskytne služby podľa Prílohy č. 1 tejto zmluvy na základe čiastkových zmlúv o pripojení, ktoré poskytovateľ uzatvorí s oprávnenou osobou objednávateľa s uvedením čísla zmluvy a dátumu jej účinnosti podľa zverejnenia v Centrálnom registri zmlúv.
	2. Čiastková zmluva o pripojení je zmluva uzatvorená medzi objednávateľom a poskytovateľom, ktorej predmetom je nákup a aktivácia SIM karty s pridelením telefónneho čísla, aktivácia vybraného účastníckeho programu spolu s požadovanými službami a nákup KTZ za účelom jej zaradenia do HVPS a využívania služieb podľa tejto zmluvy. Čiastková zmluva o pripojení nesmie byť podstatným spôsobom v rozpore s touto zmluvou.
	3. Poskytovateľ sa zaväzuje súčasne s touto zmluvou predložiť vzorovú čiastkovú zmluvu o pripojení, ktorá nesmie byť podstatným spôsobom v rozpore s touto zmluvou a stáva sa Prílohou č. 4 tejto zmluvy. Zmluvné strany sa dohodli, že ustanovenia čiastkovej zmluvy o pripojení, ktoré sú v podstatných náležitostiach v rozpore s prílohou č. 4 tejto zmluvy, sú neplatné a neúčinné.
	4. Čiastková zmluva o pripojení, vyhotovená na základe konkrétnych požiadaviek objednávateľa, bude vyhotovená vo dvoch rovnopisoch a nadobúda platnosť dňom jej podpisu oprávnenými zástupcami objednávateľa a poskytovateľa a účinnosť dňom nasledujúcim po dni jej zverejnenia v Centrálnom registri zmlúv.
	5. Prípadné zmeny čiastkových zmlúv o pripojení budú riešené písomným dodatkom. Čiastkové zmluvy o pripojení a ich dodatky musia byť v súlade s § 18 ZVO a súvisiacou legislatívou platnou na území Slovenskej republiky.

**Článok VII.**

 **NÁKUP KONCOVÝCH TELEKOMUNIKAČNÝCH ZARIADENÍ**

* 1. Poskytovateľ sa zaväzuje poskytovať KTZ, ktoré umožňujú využívanie hlasových, dátových a iných služieb v zmysle tejto zmluvy na základe konkrétnych požiadaviek objednávateľa, za zvýhodnenú cenu.
	2. V prípade, že objednávateľ zakúpi v súlade s touto zmluvou KTZ, bude viazanosť na využívanie služieb na priradenej SIM karte obmedzená najviac na obdobie 24 mesiacov odo dňa nákupu. V prípade ukončenia tejto zmluvy alebo jej časti (čiastkovej zmluvy o pripojení alebo dodatku) počas lehoty viazanosti služieb podľa predchádzajúcej vety bude zmluvná pokuta za jej ukončenie počas viazanosti postupne znižovaná a to o 1/24 za každý uplynutý kalendárny mesiac odo dňa zakúpenia KTZ. Výška zmluvnej pokuty bude vyčíslená ako rozdiel medzi cenou nedotovaného KTZ (plnou cenou KTZ zverejnenou v oficiálnom cenníku poskytovateľa a uvedenej v čiastkovej zmluve o pripojení) a cenou, za ktorú objednávateľ KTZ zakúpi (zmluvná pokuta bude vo výške zľavy na nákup KTZ poskytnutej poskytovateľom). Ustanovenia tohto bodu sa nevzťahujú na viazanosť a pokuty u KTZ zakúpených pred účinnosťou tejto zmluvy. Bez ohľadu na vyššie uvedené, poskytovateľ nemá nárok na uplatnenie zmluvnej pokuty za predčasné ukončenie tejto zmluvy a čiastkovej zmluvy o pripojení počas lehoty viazanosti služieb, ak k ukončeniu došlo z dôvodov na strane poskytovateľa a/alebo ak počas trvania zmluvy objednávateľ uhradil za poskytované služby viac ako 150 000,- € (slovom stopäťdesiat tisíc eur) s DPH.
	3. Objednávateľ má právo kúpiť KTZ za zvýhodnenú cenu. Forma nákupu KTZ objednávateľom bude riešená uzatvorením čiastkovej zmluvy o pripojení, prípadne dodatku k tejto zmluve, na základe ktorej poskytovateľ pridelí SIM kartu a bude poskytovať služby v zmysle tejto zmluvy (ďalej len „akciový nákup“). Predmetom akciového nákupu je najmä kúpa KTZ za zvýhodnenú cenu. Podmienky poskytnutia tejto zľavy a dôsledky nesplnenia týchto podmienok alebo porušenia povinností objednávateľa spojených s poskytnutím KTZ sú upravené v tejto zmluve.
	4. Ku každému doručovanému KTZ, SIM karte, PIN alebo PUK kódom je poskytovateľ povinný priložiť dodací list a preberací protokol. Objednávateľ potvrdí ich prevzatie. Doručovanie je bezodplatné. V prípade, že budú predmetom dodávky iné nešpecifikované zariadenia alebo predmety potrebné na používanie služby bude sa postupovať obdobne. Dodací list a preberací protokol, musí obsahovať najmä výrobné číslo, názov, typ, jednotkovú cenu a výšku sankcie pri predčasnom ukončení zmluvy ak si ju poskytovateľ uplatňuje. Kópiu tohto potvrdeného dodacieho listu a preberacieho protokolu priloží poskytovateľ k faktúre.
	5. Objednávateľ je oprávnený kúpiť len jedno KTZ na jednu SIM kartu prostredníctvom akciového nákupu, na základe ktorej mu bola pridelená SIM karta počas doby viazanosti. Zakúpením KTZ prechádza vlastnícke právo KTZ na užívateľa SIM karty. Objednávateľ je povinný plniť povinnosti pri používaní SIM karty, ku ktorej si zakúpi KTZ alebo SIM kartu, ktorá ju nahradí, napríklad z dôvodu jej výmeny alebo straty, pričom ostáva zachované telefónne číslo pridelené k tejto SIM karte. SIM karta, ktorá takto nahradí pôvodne pridelenú SIM kartu sa považuje na účely tohto článku za pôvodnú SIM kartu. Po uplynutí doby viazanosti na príslušnej SIM karte je objednávateľ oprávnený zakúpiť si k tej istej SIM karte nové KTZ.
	6. Nárok objednávateľa na KTZ a konkrétnu výšku zľavy z jeho spotrebiteľskej ceny je závislý od priemernej výšky mesačnej fakturácie za posledné 3 mesiace na jednej hlasovej SIM karte objednávateľa zaradenej v HVPS počas zúčtovacieho obdobia predchádzajúceho zúčtovaciemu obdobiu, v ktorom objednávateľ žiada o poskytnutie KTZ za zvýhodnenú cenu.
	7. Výška dohodnutej zľavy na akciový nákup KTZ:

|  |  |
| --- | --- |
| Priemerná výška jednomesačnej fakturácie na jednej hlasovej SIM karte (EUR bez DPH)  | % zľavy z ceny nedotovaného zariadenia zverejnenej v oficiálnom cenníku poskytovateľa  |
| 1 - 10 EUR  | najmenej 20 %  |
| 10 - 15 EUR  | najmenej 25 %  |
| 15 - 20 EUR  | najmenej 30 %  |
| 20 - 25 EUR  | najmenej 35 %  |
| 25 EUR a viac  | najmenej 40 %  |

* 1. Objednávateľ má právo na kúpu tých KTZ za zvýhodnenú cenu, ktoré ponúka poskytovateľ aj iným zákazníkom a ich ceny sú zverejnené v oficiálnom a verejne dostupnom cenníku poskytovateľa. Ponúknuté KTZ musí spĺňať aktuálne kvalitatívne technické požiadavky a jeho cena nesmie byť vyššia ako cena KTZ zverejnená v oficiálnom a verejne dostupnom cenníku poskytovateľa.

**Článok VIII.**

 **FINANCOVANIE**

* 1. Úhrada ceny bude financovaná z vlastných finančných zdrojov objednávateľa na základe čiastkových faktúr za služby, ktoré boli reálne vykonané v predchádzajúcom mesiaci.
	2. V rámci HVPS bude objednávateľ dostávať súhrnné faktúry v rozdelení za všetky hlasové SIM karty zaradené v HVPS a za všetky dátové SIM karty, na ktorých sú poskytované pre užívateľov služby na základe tejto zmluvy a príslušných čiastkových zmlúv o pripojení. Faktúra môže byť vystavená aj v elektronickej podobe. K faktúre je poskytovateľ povinný priložiť podrobný výpočet fakturovanej ceny podľa položiek uvedených v Prílohe č. 3 tejto zmluvy.
	3. Zmluvné strany sa dohodli, že lehota splatnosti faktúry je 30 (tridsať) dní odo dňa preukázateľného doručenia faktúry objednávateľovi.
	4. V prípade oneskorenej úhrady má poskytovateľ právo fakturovať objednávateľovi úroky z omeškania podľa zákona č. 513/1991 Zb. Obchodný zákonník v platnom znení (ďalej len „Obchodný zákonník“) v nadväznosti na Nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.
	5. Poskytovateľ nie je oprávnený požadovať od objednávateľa akékoľvek zálohové platby alebo preddavky.
	6. Poskytovateľ zabezpečí, aby ním vystavená faktúra obsahovala všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.
	7. Objednávateľ si vyhradzuje právo vrátiť faktúru, ktorá nebude obsahovať potrebné náležitosti podľa odseku 8.6 tohto článku zmluvy alebo bude obsahovať nesprávne údaje. Nová lehota splatnosti faktúry začína plynúť po doručení novej opravenej faktúry objednávateľovi.
	8. Akákoľvek platba realizovaná ktoroukoľvek zmluvnou stranou podľa tejto zmluvy sa považuje za vykonanú včas, ak bola najneskôr v posledný deň splatnosti odpísaná z účtu odosielateľa v prospech účtu prijímajúcej zmluvnej strany.

**Článok IX.**

**VYUŽÍVANIE HVPS**

* 1. Zmluvné strany sa dohodli, že poskytovanie a využívanie HVPS sa bude vo svojej celosti riadiť touto zmluvou a podmienkami správneho využívania HVPS.
	2. Objednávateľ sa zaväzuje, že nebude využívať HVPS v rozpore s dobrými mravmi, protizákonným spôsobom, v rozpore s zmluvou alebo takým spôsobom, ktorý by mal alebo mohol mať za následok zníženú kvalitu užívania HVPS pre ostatných zákazníkov poskytovateľa.
	3. Objednávateľ sa zaväzuje využívať HVPS výhradne pre svoju potrebu a spôsobom stanoveným v zmluve.
	4. Ak objednávateľ poruší ktorúkoľvek z povinností uvedených v tomto článku, a to prostredníctvom ktorejkoľvek, hoci aj jednej SIM karty, je poskytovateľ po prvom porušení oprávnený upozorniť objednávateľa na ich porušenie, a to e-mailom na emailovú adresu kontaktnej osoby objednávateľa alebo v listinnej podobe na adresu sídla objednávateľa. Po opätovnom (druhom a ďalšom) porušení, pričom nemusí ísť o opätovné porušenie tej istej povinnosti, ako ani o porušenie povinností prostredníctvom tej istej SIM karty, má poskytovateľ právo voči objednávateľovi uplatniť si náhradu škody, ktorá mu vznikla v dôsledku porušenia povinností uvedených v tomto článku.
	5. Poskytovateľ sa zaväzuje zabezpečiť prevádzku HVPS s poskytovaním služieb podľa tejto zmluvy najneskôr do 1 minúty od okamihu, kedy predmetné služby prestane poskytovať doterajší zmluvný poskytovateľ objednávateľa.

**Článok X.**

**ZODPOVEDNOSŤ ZA ŠKODU, ZÁRUKY, SANKCIE, ZÁBEZPEKA**

* 1. Zodpovednosť zmluvných strán za škodu neupravenú v tejto zmluve sa riadi príslušnými ustanoveniami Obchodného zákonníka o náhrade škody.
	2. Na jednotlivé KTZ sa poskytovateľ zaväzuje poskytnúť záruku najmenej 24 mesiacov. Záručná doba začína plynúť dňom dodania a prevzatia KTZ. Záručná doba neplynie po dobu, počas ktorej objednávateľ nemôže používať KTZ pre jeho vady, za ktoré zodpovedá poskytovateľ.
	3. Ak sa v priebehu záručnej doby alebo počas doby viazanosti prejaví porucha poskytnutého KTZ brániaca jeho riadnemu používaniu, zabezpečí poskytovateľ bezodkladne, najneskôr do dvoch pracovných dní odo dňa uplatnenia reklamácie alebo zaslania požiadavky na servis zariadenia, prevzatie zariadenia do servisného strediska poskytovateľovi a riadne vybavenie reklamácie, resp. servisu do 15 dní odo dňa uplatnenia reklamácie alebo zaslania požiadavky na servis. Zároveň, ak sa počas záručnej doby stane KTZ, SIM v dôsledku poruchy nepoužiteľné alebo by jeho ďalším používaním mohlo dôjsť k poruche, je poskytovateľ povinný bezodplatne zabezpečiť jeho výmenu za zariadenie s porovnateľnými parametrami. Výmena musí byť zrealizovaná okamihom odovzdania nefunkčného zariadenia na opravu.
	4. Ak poskytovateľ nepristúpi k zníženiu ceny služieb pre objednávateľa podľa bodu 5.5 zmluvy, považuje sa toto konanie za podstatné porušenie zmluvy a objednávateľ je oprávnený odstúpiť od zmluvy. V prípade, že objednávateľovi vznikne týmto konaním poskytovateľa škoda, má nárok na jej náhradu zo strany poskytovateľa, tým nie je dotknuté právo objednávateľa na uplatnenie zmluvnej pokuty podľa bodu 10.6 zmluvy.
	5. Za porušenie ustanovenia bodu 4.5 tejto zmluvy sa zaväzuje zaplatiť poskytovateľ objednávateľovi, voči ktorému porušil ustanovenie tohto bodu, zmluvnú pokutu vo výške 2000,- € za každé jednotlivé porušenie.
	6. Za každé porušenie informačnej povinnosti poskytovateľa podľa ustanovenia bodu 5.5 tejto zmluvy sa zaväzuje zaplatiť poskytovateľ objednávateľovi zmluvnú pokutu vo výške 500,- €.
	7. Za porušenie ustanovenia bodu 9.5 tejto zmluvy sa zaväzuje zaplatiť poskytovateľ objednávateľovi, voči ktorému porušil ustanovenie tohto bodu, zmluvnú pokutu vo výške 500,- € za každú minútu omeškania.
	8. Pokiaľ v tejto zmluve nie je uvedená osobitná zmluvná pokuta za porušenie zmluvy poskytovateľom, poskytovateľ sa zaväzuje zaplatiť zmluvnú pokutu za každé jednotlivé porušenie povinnosti uvedené v tejto zmluve, ktoré zabráni alebo znemožní poskytovanie akejkoľvek služby uvedenej v tejto zmluve, a to vo výške 500,- € za každý aj začatý deň, počas ktorého sa neposkytuje táto služba v dôsledku porušenia povinnosti poskytovateľa, a to do 30 dní od doručenia výzvy objednávateľa na zaplatenie zmluvnej pokuty poskytovateľovi.
	9. Objednávateľ má právo uplatniť si u poskytovateľa zmluvnú pokutu vo výške 5 000,- € za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona č. 315/2016 Z. z.
	10. Zmluvné strany sa dohodli, že ak počas platnosti zmluvy dôjde k prerušeniu poskytovania dohodnutej služby na viac ako 4 hodiny, zaplatí poskytovateľ objednávateľovi sankciu 200,- € za každé jednotlivé prerušenie poskytovania činnosti. V prípade ak dôjde k prerušenia poskytovania služby na viac ako 8 hodín, zaplatí poskytovateľ odberateľovi sankciu vo výške 500,- € za každé jednotlivé prerušenie poskytovania služby. V prípade ak dôjde k prerušeniu poskytovania služieb dva krát a viac za kalendárny rok, sankcia za prerušenie poskytovania služby sa zvýši na dvojnásobok.
	11. Zaplatením zmluvných pokút dohodnutých v tejto zmluve nie je dotknuté právo dotknutej zmluvnej strany na náhradu škody prevyšujúcej výšku zmluvných pokút. Základom pre výpočet zmluvných pokút sú ceny s DPH. Zmluvnú pokutu po lehote splatnosti je možné uhradiť aj jednostranným zápočtom. Poskytovateľ ani objednávateľ nie je povinný zaplatiť zmluvnú pokutu, ak preukáže, že k nesplneniu zmluvnej povinnosti došlo v dôsledku okolnosti vylučujúcej zodpovednosť podľa § 374 Obchodného zákonníka v platnom znení.
	12. Zmluvné strany sa dohodli, že poskytovateľ zloží pred podpisom tejto zmluvy na účet objednávateľa zábezpeku vo výške 40 000,- € (slovom štyridsaťtisíc eur), a to za účelom zabezpečenia záväzku poskytovateľa na riadne plnenie tejto zmluvy. Túto zábezpeku nie je možné nahradiť bankovým prísľubom, bankovou zárukou ani iným finančným nástrojom.
	13. Zmluvné strany sa dohodli, že objednávateľ je oprávnený zo zloženej zábezpeky, uvedenej v odseku 10.11 tohto článku, uspokojovať prednostne nároky na zmluvné pokuty uvedené v tejto zmluve, nároky na úroky z omeškania, nároky na náhradu škody, dodatočné náklady a straty objednávateľa. V prípade odstúpenia poskytovateľa alebo odstúpenia objednávateľa z dôvodu porušovania zmluvných povinností poskytovateľom od tejto zmluvy, uplatní sa voči poskytovateľovi zmluvná pokuta v plnej výške zloženej zábezpeky.
	14. Objednávateľ je oprávnený uspokojovať svoje nároky uvedené v tejto zmluve zo zloženej zábezpeky bezodkladne, a to v prípade, ak poskytovateľ neuspokojí nároky uplatnené objednávateľom v lehote 7 (sedem) dní od doručenia uplatneného nároku na adresu sídla zhotoviteľa.
	15. Zmluvné strany sa dohodli, že po uplynutí 90 (deväťdesiat) dní od nadobudnutia účinnosti tejto zmluvy je objednávateľ povinný vrátiť celú alebo časť zloženej zábezpeky po odpočítaní uspokojených nárokov objednávateľa na účet poskytovateľa alebo v lehote najneskôr do 10 dní po doručení žiadosti poskytovateľa o vrátenie zábezpeky na adresu objednávateľa a to bez úrokov, nakoľko účet objednávateľa je neúročený. V prípade existencie neuspokojených nárokov sa lehota na vrátenie zábezpeky primerane predĺži.

**Článok XI.**

 **OCHRANA DÔVERNÝCH INFORMÁCIÍ A OSOBNÝCH ÚDAJOV**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto zmluvy. Dôvernými informáciami sa rozumejú informácie, ktorých poskytnutie tretej osobe zmluvnou stranou by mohlo byť v rozpore s oprávnenými záujmami druhej zmluvnej strany.
	2. Dôvernými informáciami nie sú informácie, ktoré sa bez porušenia zmluvy stali verejne známymi, informácie oprávnene získané inak ako od druhej zmluvnej strany a informácie, ktorých používanie upravujú osobitné predpisy, napr. informácie, ktoré je objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
	3. Zmluvné strany berú na vedomie svoje povinnosti pri ochrane osobných údajov v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákonom č. 18/2018 Z. z. o ochrane osobných údajov a o zmene a doplnení niektorých zákonov. Za účelom plnenia povinností poskytovateľa bol poskytovateľ povinný zaslať objednávateľovi platné zásady ochrany osobných údajov poskytovateľa (alebo iný relevantný dokument upravujúci ochranu osobných údajov) pred podpisom zmluvy. Poskytovateľ je povinný informovať objednávateľa o každej zmene zásad ochrany osobných údajov poskytovateľa (alebo iného relevantného dokumentu upravujúceho ochranu osobných údajov) počas trvania zmluvy a to najneskôr v deň nadobudnutia účinnosti zmien.
	4. Záväzky podľa tohto článku zmluvy sú časovo neobmedzené, a to až do doby, kedy sa informácie stanú verejne známymi.

**Článok XII.**

 **KOMUNIKÁCIA A DORUČOVANIE**

* 1. Objednávateľ do 3 (troch) pracovných dní od nadobudnutia účinnosti tejto zmluvy oznámi poskytovateľovi elektronickou poštou meno a priezvisko, e-mailovú adresu a telefónne číslo svojej kontaktnej osoby. Poskytovateľ v lehote uvedenej v predchádzajúcej vete oznámi objednávateľovi elektronickou poštou meno a priezvisko, e-mailovú adresu a telefónne číslo obchodného zástupcu a pracovníka na fakturačnom oddelení, ktorých pridelil objednávateľovi. Zmluvné strany sú povinné elektronickou poštou oznámiť si každú zmenu údajov kontaktných osôb bezodkladne najneskôr do nasledujúceho pracovného dňa odvtedy, čo nastala zmena.
	2. Komunikácia medzi zmluvnými stranami bude prebiehať prostredníctvom kontaktných osôb objednávateľa a poskytovateľa.
	3. Poskytovateľ sa zaväzuje zriadiť webový portál na on – line s autorizovaným prístupom objednávateľa k prehľadu faktúr, podrobných výpisov, informáciám o službách aktívnych na jednotlivých číslach a s možnosťou zmeny mena užívateľa čísla Archivácia dát je najmenej obdobie posledných 12 mesiacov.
	4. Poskytovateľ sa zaväzuje zriadiť demo prístup pre webový portál umožňujúci vyskúšanie manažovania jednotlivých tel. čísel on-line.
	5. Poskytovateľ sa zaväzuje zriadiť hot – line 7 dni v týždni, zabezpečujúci technickú podporu pre služby, ktoré objednávateľ využíva.
	6. Akákoľvek písomná komunikácia medzi zmluvnými stranami sa bude považovať za doručenú v prípade
		1. osobného doručenia prostredníctvom kuriérskej služby alebo inak, po jej prijatí,
		2. doručenia e-mailom, po doručení potvrdenia od príjemcu o prijatí alebo
		3. doporučenej zásielky, k dátumu uvedenému na potvrdení o doručení alebo na potvrdení o tom, že zásielku opakovane nemožno doručiť.
	7. Za deň doručenia zásielky zmluvnej strane, ktorej bola adresovaná sa považuje takisto deň,
		1. v ktorom ju táto zmluvná strana odoprela prijať,
		2. ktorým márne uplynula odberná lehota pre jej vyzdvihnutie si na pošte alebo
		3. kedy bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.
	8. Fikcia doručenia písomnosti sa neuplatní pre prípad odstúpenia ktorejkoľvek zmluvnej strany od tejto zmluvy.

**Článok XIII.**

**DOBA PLATNOSTI A UKONČENIE ZMLUVY**

* 1. Táto zmluva sa uzatvára na dobu 48 mesiacov od nadobudnutia jej účinnosti alebo najviac do vyčerpania limitu 288 000,- Eur s DPH, podľa toho, ktorá skutočnosť nastane skôr.
	2. Zmluvné strany sa dohodli, že v okamihu, v ktorom nadobudne zmluva účinnosť a súčasne dôjde k zaradeniu všetkých SIM kariet objednávateľa do HVPS poskytovateľa zaniká platnosť v tom okamihu platných zmlúv uzavretých medzi zmluvnými stranami, ktorých predmet je zhodný alebo obdobný s touto zmluvou s výnimkou zmlúv, ktorými sa zmluvné strany zaviazali na úhradu zmluvnej pokuty pre neplnenie zmluvných záväzkov.
	3. Zmluvné strany majú právo dohodou ukončiť túto zmluvu pred uplynutím doby, na ktorú je uzatvorená.
	4. Zmluvné strany majú právo odstúpiť od zmluvy z dôvodov upravených v tejto zmluve, v Obchodnom zákonníku a tiež v prípade, ak je splnený niektorý z dôvodov na odstúpenie v zmysle všeobecne záväzných právnych predpisov.
	5. Objednávateľ má právo odstúpiť od zmluvy s poskytovateľom aj v prípade ak:
		1. je na majetok poskytovateľa vyhlásený konkurz, konkurzné konanie bolo zastavené pre nedostatok majetku alebo je poskytovateľovi povolená reštrukturalizácia,
		2. poskytovateľ vstúpi do likvidácie, preruší alebo iným ako uvedeným spôsobom skončí svoju podnikateľskú činnosť,
		3. poskytovateľ predá svoj podnik alebo jeho časť a podľa objednávateľa sa tým zhorší vymožiteľnosť práv a povinností z tejto zmluvy,
		4. poskytovateľ stratí iné právne alebo vecné predpoklady na riadne plnenie zmluvy,
		5. poskytovateľ, jeho prípadní subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov porušia povinnosti podľa zmluvy,
		6. poskytovateľ poruší povinnosti podľa Zákona o elektronických komunikáciách,
		7. poskytovateľ neakceptuje podstatné zmeny podmienok, ktoré sú priamo alebo nepriamo vyvolané zmenou všeobecne záväzného právneho predpisu alebo rozhodnutím orgánu verejnej správy alebo orgánu Európskej únie,
		8. poskytovateľ ani po opakovanej uznanej reklamácii neposkytuje službu podľa tejto zmluvy a/alebo čiastkovej zmluvy o pripojení alebo ju neposkytuje v stanovenej kvalite, objednávateľ má právo odstúpiť od tejto zmluvy a/alebo čiastkových zmlúv o pripojení do jedného mesiaca odo dňa doručenia oznámenia o uznaní opätovnej reklamácie objednávateľ, ak porušenie povinností poskytovateľa stále pretrváva,
		9. poskytovateľ neoznámi objednávateľovi výsledok prešetrenia reklamácie podľa § 45 ods. 2 Zákona o elektronických komunikáciách, objednávateľ má právo odstúpiť od tejto zmluvy a/alebo čiastkovej zmluvy o pripojení do jedného mesiaca odo dňa uplynutia lehoty na oznámenie výsledku vybavenia reklamácie podľa § 45 ods. 2. Zákona o elektronických komunikáciách.
	6. Poskytovateľ má právo odstúpiť od zmluvy aj ak objednávateľ
		1. preukázateľným spôsobom využíva služby poskytovateľa v rozpore s dobrými mravmi, protizákonným spôsobom, v rozpore s touto zmluvou alebo takým spôsobom, ktorý mal alebo mohol mať za následok zníženú kvalitu služieb pre poskytovateľa alebo objednávateľa,
		2. nedodržuje termíny plnenia svojich záväzkov napriek doručenému písomnému upozorneniu a poskytnutiu primeranej dodatočnej lehoty na nápravu,
		3. opakovane neoprávnene zasahuje do zariadenia verejnej siete alebo takýto zásah umožní tretej osobe, hoci aj z nedbanlivosti,
		4. nezaplatil cenu za poskytnutú službu ani do 60 dní po dni splatnosti,
		5. pripojí na verejnú sieť zariadenie, ktoré nespĺňa požiadavky osobitných predpisov alebo používa také zariadenie v rozpore so schválenými podmienkami a ani na výzvu poskytovateľa zariadenie neodpojí,
		6. opakovane používa verejnú službu spôsobom, ktorý znemožňuje poskytovateľovi kontrolu jej používania.
	7. Zmluvné strany majú právo túto zmluvu a/alebo čiastkovú zmluvu o pripojení ukončiť aj výpoveďou. Výpovedná lehota je 3 mesiace a začne plynúť prvým dňom kalendárneho mesiaca nasledujúceho po dni jej doručenia druhej zmluvnej strane.
	8. Právne účinky odstúpenia od zmluvy a/alebo čiastkovej zmluvy o pripojení nastávajú dňom doručenia písomného oznámenia odstupujúcej strany o odstúpení od zmluvy, ak nie je v odstúpení uvedení neskorší deň, spolu s uvedením dôvodov odstúpenia druhej zmluvnej strane.
	9. Pri odstúpení od tejto zmluvy a/alebo čiastkovej zmluvy o pripojení si zmluvné strany ponechajú doterajšie plnenia. Práva a povinnosti vyplývajúce z jednotlivých čiastkových zmlúv o pripojení medzi poskytovateľom a objednávateľom zostávajú zachované a zaniknú uplynutím doby, na ktorú boli uzatvorené.

**Článok XIV.**

**OSOBITNÉ USTANOVENIA**

* 1. Poskytovateľ, jeho prípadní subdodávatelia a subdodávatelia, podľa zákona č. 315/2016 Z. z. musia byť v súlade so ZVO zapísaní v registri partnerov verejného sektora počas celej doby trvania tejto zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z. z. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje objednávateľa na odstúpenie od zmluvy.
	2. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	3. Objednávateľovi vzniká právo odstúpiť od tejto zmluvy z dôvodov uvedených v § 15 ods. 1 zákona č. 315/2016 Z. z. Objednávateľ nie je v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona č. 315/2016 Z. z.
	4. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z. z.
	5. Na poskytovanie niektorých plnení, ktoré tvoria súčasť poskytovaných plnení pre objednávateľa, má poskytovateľ, za podmienok dohodnutých v tejto zmluve právo uzatvárať subdodávateľské zmluvy. Tým nie je dotknutá zodpovednosť poskytovateľa za plnenie zmluvy a poskytovateľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite. Poskytovateľ najneskôr 3 dni pred predpokladaným plnením subdodávateľom poskytne objednávateľovi zoznam subdodávateľov s ich identifikačnými údajmi v rozsahu: meno a priezvisko alebo obchodné meno, resp. názov, adresa pobytu alebo sídlo, IČO alebo dátum narodenia, ak nebolo pridelené IČO, podiel plnenia zo zmluvy v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	6. Poskytovateľ je povinný písomne oznámiť kontaktnej osobe objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.
	7. Poskytovateľ zaplatí objednávateľovi zmluvnú pokutu vo výške 5 000.- € ak porušil alebo riadne a úplne nevykonal povinnosti podľa tohto článku.

**Článok XV.**

**ZÁVEREČNÉ USTANOVENIA**

* 1. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni zverejnenia v Centrálnom registri zmlúv Úradu vlády Slovenskej republiky.
	2. Na právne vzťahy súvisiace s plnením podľa tejto zmluvy sa vzťahujú príslušné ustanovenia Zákona o elektronických komunikáciách, Obchodného zákonníka, Občianskeho zákonníka, ako aj ďalšie právne predpisy platné na území Slovenskej republiky a v zahraničí súvisiace s plnením predmetu zmluvy. Zmluvné strany sa dohodli, že rozhodným právom v prípade sporu je právny poriadok Slovenskej republiky a v prípade sporu riešeného súdnou cestou je príslušným výlučne všeobecný súd v Slovenskej republike.
	3. Ak sa stane niektoré ustanovenie tejto zmluvy celkom alebo sčasti neplatným alebo nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto zmluvy. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto zmluvy novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
	4. Zmluvné strany sa zaväzujú, že prípadné spory, ktoré by vnikli pri plnení tejto zmluvy sa budú snažiť riešiť hľadaním možnosti dohody akceptovateľnej oboma zmluvnými stranami. V prípade, že takto nedôjde k urovnaniu sporu, bude spor postúpený na rozhodnutie príslušnému súdu.
	5. Zmluvné strany sú povinné vzájomne sa písomne informovať o zmene všetkých skutočnosti, ktoré sú rozhodujúce pre plnenie povinností vyplývajúce z tejto zmluvy, najmä zmenu obchodného mena, právnej formy, bankového spojenia, adresy sídla a korešpondenčnej adresy.
	6. Ak sa má na základe tejto zmluvy doručiť písomnosť druhej zmluvnej strane, doručuje sa poštou formou doporučenej zásielky na adresu uvedenú v čl. I tejto zmluvy, ak do momentu odovzdania zásielky na prepravu nebola oznámená iná adresa podľa odseku 15.5 tohto článku.
	7. Ak sa nepodarilo doručiť písomnosť na adresu uvedenú v ods. 15.6 tohto článku, považuje sa písomnosť za doručenú aj v prípade, ak ju adresát odmietol prevziať.
	8. Túto zmluvu je možné meniť len formou písomných dodatkov podpísaných oboma zmluvnými stranami v súlade so ZVO.
	9. V prípade, že poskytovateľ na právne vzťahy s objednávateľom uplatňuje všeobecné podmienky poskytovania služieb prostredníctvom verejnej mobilnej siete podľa prílohy č. 2 zmluvy platí, že na právne vzťahy medzi objednávateľom a poskytovateľom vyplývajúce z tejto zmluvy a z čiastkových zmlúv o pripojení uzatvorených v súlade s touto zmluvou (ďalej len „zmluvné dokumenty“) sa vzťahujú len tie časti všeobecných podmienok poskytovania služieb prostredníctvom verejnej mobilnej siete poskytovateľa podľa prílohy č. 2 zmluvy, ktoré upravujú právne vzťahy v týchto zmluvných dokumentoch neupravené a ktoré zároveň nie sú s týmito zmluvnými dokumentmi v rozpore. Ustanovenia týchto zmluvných dokumentov majú prednosť pred všeobecnými podmienkami poskytovania služieb prostredníctvom verejnej mobilnej siete poskytovateľa podľa prílohy č. 2 zmluvy i akýmikoľvek inými internými predpismi poskytovateľa. Ustanovenia tejto zmluvy majú prednosť pred ustanoveniami čiastkových zmlúv o pripojení.
	10. Zmluva je vyhotovená v 5 (piatich) rovnopisoch rovnakej právnej sily, z ktorých po jej podpise objednávateľ obdrží 3 vyhotovenia a poskytovateľ 2 vyhotovenia.
	11. Všetky prílohy tejto zmluvy tvoria jej neoddeliteľnú súčasť. V prípade akéhokoľvek rozdielu medzi textom tejto zmluvy a textom príloh majú prednosť ustanovenia tejto zmluvy.
	12. Zmluvné strany vyhlasujú, že zverejnenie zmluvy, príloh a čiastkových zmlúv o pripojení v Centrálnom registri zmlúv Úradu vlády Slovenskej republiky nie je porušením alebo ohrozením obchodného a bankového tajomstva a výslovne súhlasia so zverejnením bez akýchkoľvek výhrad.
	13. Zmluvné strany vyhlasujú, že túto zmluvu uzatvorili slobodne a vážne, neuzatvorili ju v tiesni a za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

Prílohy:

Príloha č. 1 – špecifikácia

Príloha č. 2 – všeobecné obchodné podmienky poskytovateľa

Príloha č. 3 – rozpočet

Príloha č. 4 – vzorová čiastková zmluva o pripojení

V ............................................. V Košiciach, dňa ............................

Za zhotoviteľa: Za objednávateľa:

...................................................... ......................................................................

 Dr. h. c. prof. MVDr. Jana Mojžišová, PhD. rektorka

Príloha č. 1

**ŠPECIFIKÁCIA PREDMETU ZMLUVY:**

**Minimálne požadované služby:**

1. zriadenie a poskytovanie služby virtuálnej privátnej siete (HVPS) vrátane poskytnutia hlasových a dátových SIM kariet pre objednávateľa bezodplatne,
2. poskytovanie doplnkových verejných elektronických komunikačných služieb,
3. aktivácia ďalších SIM kariet podľa požiadaviek objednávateľa bezodplatne,
4. blokovanie SIM kariet podľa požiadaviek objednávateľa bezodplatne,
5. blokovanie vlastných SIM kariet na základe požiadaviek užívateľa bezodplatne,
6. výmena SIM kariet bezodplatne,
7. poskytovanie, prenájom a predaj KTZ na základe dopytu objednávateľa alebo automaticky pri spustení akcie,
8. záručný a pozáručný servis KTZ,
9. využívanie služby CLIP, CLIR bezodplatne
10. elektronický nástroj na kontrolu internej spotreby prístupný pre jednotlivých užívateľov služieb mobilného operátora v rámci objednávateľa,
11. poskytovanie podrobného elektronického rozpisu hovorov za fakturačné obdobie - výber čísla na želanie,
12. využívanie súhrnnej faktúry za účastníkov virtuálnej privátnej siete (HVPS),
13. hlasové volania v rámci Slovenskej republiky,
14. hlasové volania do rôznych sietí mimo územia Slovenskej republiky,
15. ceny služieb s medzinárodným prvkom (krajiny mimo EÚ) neupravené v tejto zmluve sa budú spravovať podľa v tom čase platného cenníka poskytovateľa a podľa priemernej výšky mesačnej fakturácie za posledné 3 mesiace na hlasovej SIM karte užívateľa,
16. sekundová tarifikácia,
17. odosielanie SMS a MMS správ do rôznych sietí,
18. dátové služby,
19. lokalizačné služby,
20. zachovanie súčasných mobilných telefónnych čísiel a ich bezplatných prenos do siete mobilného operátora, ktorý bude zmluvnou stranou počas platnosti tejto zmluvy,
21. zachovanie súčasných mobilných telefónnych čísiel a ich bezplatných prenos do siete mobilného operátora, ktorý bude zmluvnou stranou po skončení platnosti tejto zmluvy,
22. zabezpečenie nepretržitej bezplatnej info linky pre objednávateľa,
23. zabezpečenie služby poskytujúcej bezpečné dátové úložisko, šifrovanú komunikáciu a umožňujúcej výmenu a archiváciu tajných resp. citlivých informácií nie cez e-mail,
24. do 7 dní po doručení oznámenia o výsledku úspešnému uchádzačovi požaduje objednávateľ od úspešného uchádzača predviesť aplikáciu GPS monitoring vozidiel v mieste sídla objednávateľa,
25. zabezpečenie konkrétnej kontaktnej osoby (pracovníka s uvedením mena, priezviska, telefónneho čísla a emailu) pre plnenie podmienok tejto zmluvy,
26. možnosť vytvoriť ďalší variabilný symbol a bankové spojenie pre úhrady za služby, ak sa táto potreba na strane objednávateľa vyskytne,
27. vytvoriť súhrnnú faktúru zvlášť za jednotlivé variabilné symboly ak sú vytvorené,
28. vytvorenie elektronickej faktúry a jej zaslanie na email objednávateľa,
29. pokrytie dostupnosťou siete najmenej 95% územia Slovenska.

**Odberateľ v rámci služby VOIP požaduje:**

Pri Hlasových komunikačných službách VOIP (pevných alebo fixných liniek) pre Univerzitu veterinárskeho lekárstva a farmácie v Košiciach ide o komplexné poskytovanie pevných komunikačných služieb pre VOIP telefóny pre univerzitu, t. j. poskytovanie služieb dátovej konektivity a telefónnych služieb prostredníctvom IP siete, SIP protokolu zaradených do HVPS.

* 1. Objednávateľ má v súčasnosti aktívnych 1500 klapiek v číselnom rozsahu 055/298-XXXX alebo 055/602XXXX.
	2. Objednávateľ požaduje poskytovanie hlasových služieb:
		1. poskytovanie VOIP služieb pri zachovaní súčasných telefónnych čísiel,
		2. technická realizácia pomocou tzv. SIP Trunk pripojenia, 37/67,
		3. bezplatný prenos čísiel v prípade zmeny operátora,
		4. bezplatnú aktiváciu nových klapiek v číselnom rozsahu 055/298-XXXX alebo 055/602XXXX,
		5. detailný rozpis účtovania hovorov pre každú klapku,
		6. možnosť volať z klapiek na telefónne linky v rámci mesta, štátu a do zahraničia.
	3. Objednávateľ v rámci poskytovania pevných telefónnych liniek požaduje:
		1. zvýhodnenú tarifikáciu oproti štandardným cenníkom daného uchádzača (ďalej len „zvýhodnená tarifikácia“) do iných telekomunikačných sietí,
		2. bezplatné hovory z pevných VOIP liniek na mobilné telefóny zaradené do HVPS,
		3. bezplatné hovory medzi mobilnými telefónmi HVPS,
		4. hovory v rámci telefónnej siete uchádzača,
		5. hovory do verejnej telefónnej siete Slovak Telekom,
		6. hovory do pevnej telefónnej siete alternatívnych operátorov v SR,
		7. hovory do mobilnej siete mobilných operátorov v SR,
		8. hovory do zahraničia (pevnej aj mobilnej siete),
		9. obchodného zástupcu a zamestnanca na fakturačnom oddelení mobilného operátora pre objednávateľa,
		10. bezplatný VIP nonstop HOT-line dostupný zo všetkých tel. čísel objednávateľa,
		11. bezplatný on-line prehľad využívania telekomunikačných služieb pomocou dedikovanej aplikácie s predvedením do 7 dní po doručení oznámenia o výsledku úspešnému uchádzačovi v mieste sídla objednávateľa,
		12. sekundová tarifikácia od prvej sekundy v rámci SR a EÚ,
		13. bezplatné poskytovanie elektronického podrobného rozpisu hovorov za fakturačné obdobie za jednotlivé klapky pomocou dedikovanej aplikácie s možnosťou exportov do súborov kompatibilných s MS Excel, alebo XML pre ďalšie spracovanie,
		14. identifikácia volajúceho jeho telefónnym číslom v medzinárodnom E.164 tvare,
		15. bezplatný elektronický rozpis hovorov (podrobný prehľad hovorov a nákladov na každú klapku) pomocou dedikovanej aplikácie s možnosťou exportov do súborov kompatibilných s MS Excel alebo XML pre ďalšie spracovanie,
		16. automatické blokovanie audiotextových čísiel a čísiel spoplatnených osobitným spôsobom,
		17. ďalšie doplnkové služby a benefity podľa aktuálnej ponuky poskytovateľa.

Tabuľka č.1 – Minimálne požadované technické parametre:

|  |  |  |  |
| --- | --- | --- | --- |
| ***P. č.*** | ***Kritérium / požiadavka verejného obstarávateľa*** | ***Požadovaná hodnota*** | ***Ponúkaná hodnota a stručný popis technického riešenia prípadne model poskytovaného zariadenia*** |
| 1 | odovzdávací bod služby - aktívne zariadenie poskytovateľa, s výstupom RJ-45 Ethernet, minimálne 100Mbit/s port, rack vyhotovenie, maximálne 2U - Cisco switch/router alebo ekvivalent | Áno |  |
| 2 | fyzické primárne optické dátové pripojenie typu Single Mód 9/125 v mieste odberu služby - serverovňa Technickej univerzity v Košiciach, Nemcovej 3, Košice | Áno |  |
| 3 | poskytovaná VOIP služba na báze SIP Trunk technológie s garantovaným pásmom min. 7Mbit, alebo vyššia kapacita potrebná na simultánny prenos 90 hovorov v kodeku G.711 | Áno |  |
| 4 | počet simultánnych hlasových kanálov t.j. súčasných externých hovorov – 90 | Áno |  |
| 5 | zachovanie súčasných pevných telefónnych čísiel | Áno |  |
| 6 | poskytnutý ucelený číslovací rozsah celkovo min. 3000 klapiek s technickými parametrami "prenesený súčasný číslovací rozsah 055298" v definícii a forme"skupinové číslo" prenositeľné ako jedna číslovacia množina v zmysle definície "skupinové účastnícke číslo" podľa Telekomunikačného úradu Slovenskej republiky. | Áno |  |
| 7 | fakturácia a detailný elektronický výpis hovorov per klapka vo formáte .xls, .xlsx, .xml, .csv alebo ekvivalent. | Áno |  |
| 8 | viazanosť zriadenej služby najviac 24 mesiacov | Áno |  |
| 9 | Otvorená HVPS t.j. bezplatné hovory medzi IP telefónmi a GSM telefónmi objednávateľa vystupujúcich v HVPS | Áno |  |

Príloha č. 2

**VŠEOBECNÉ OBCHODNÉ PODMIENKY POSKYTOVATEĽA**

Príloha č. 3

**ROZPOČET**

OBCHODNÉ MENO, NÁZOV UCHÁDZAČA:

ADRESA, SÍDLO UCHÁDZAČA:

IČO:

DIČ:

Tabuľka č. 2

|  |  |  |  |  |  |  |  |
| --- | --- | --- | --- | --- | --- | --- | --- |
| ***P. č.*** | ***Položky predmetu zákazky k oceneniu*** | ***MJ*** | ***Predpokladaný počet za 1 mesiac*** | ***Ponúkaná jednotková cena v € bez DPH*** | ***Celková mesačná cena v € bez DPH*** | ***DPH v €*** | ***Celková mesačná cena v € s DPH*** |
| 1 | Paušál neobmedzené hovorné v rámci organizácie | ks | 321 |  |  |  |  |
| 2 | Paušál neobmedzené hovorné v rámci organizácie a do vlastnej siete mobilného operátora dodávajúceho službu VPS | ks | 87 |  |  |  |  |
| 3 | Paušál neobmedzené hovorné v rámci organizácie, do vlastnej siete mobilného operátora dodávajúceho službu VPS, do sietí ostatných mobilných operátorov a do pevných sietí SR | ks | 5 |  |  |  |  |
| 4 | Paušál s minimálne 3000 minútami do všetkých sietí v SR a EÚ, vrátane neobmedzených SMS a MMS do všetkých sietí v SR a EÚ, vrátane minimálne 12GB internetu v SR (neobmedzený internet v SR aj po prečerpaní limitu bez spoplatnenia) | ks | 136 |  |  |  |  |
| 5 | Paušál s minimálne 3000 minútami do všetkých sietí v SR a medzinárodné hovory do EÚ aj do všetkých štátov sveta mimo EÚ, neobmedzených SMS a MMS do všetkých sietí v SR a EÚ aj do všetkých štátov sveta mimo EÚ, vrátane minimálne 10GB internetu v SR a EÚ (neobmedzený internet v SR aj po prečerpaní limitu bez spoplatnenia)+ min. 250 minút prijatých hovorov v roamingu všetky štáty, aj mimo EÚ+ min. 250 MB predplatených dát v roamingu všetky štáty, aj mimo EÚ | ks | 10 |  |  |  |  |
| 6 | Hovorné do mobilnej siete Orange (účtované nad paušály) - minúta | ks | 2235 |  |  |  |  |
| 7 | Hovorné do mobilnej siete Telekom silnej prevádzke (účtované nad paušály) - minúta | ks | 2457 |  |  |  |  |
| 8 | Hovorné do siete O2 v silnej prevádzke (účtované nad paušály) - minúta | ks | 2771 |  |  |  |  |
| 9 | Hovorné do siete Swan v silnej prevádzke (účtované nad paušály) - minúta | ks | 343 |  |  |  |  |
| 10 | Hovorné do pevných sietí v SR v silnej prevádzke (účtované nad paušály) - minúta | ks | 1019 |  |  |  |  |
| 11 | SMS do siete Orange (účtované nad paušál) | ks | 325 |  |  |  |  |
| 12 | SMS do siete Telekom (účtované nad paušál) | ks | 181 |  |  |  |  |
| 13 | SMS do siete O2 (účtované nad paušál) | ks | 202 |  |  |  |  |
| 14 | SMS do siete Swan (účtované nad paušál) | ks | 44 |  |  |  |  |
| 15 | MMS do siete Orange (účtované nad paušál) | ks | 52 |  |  |  |  |
| 16 | MMS do siete Telekom (účtované nad paušál) | ks | 30 |  |  |  |  |
| 17 | MMS do siete O2 (účtované nad paušál) | ks | 14 |  |  |  |  |
| 18 | MMS do siete Swan (účtované nad paušál) | ks | 1 |  |  |  |  |
| 19 | Hovorné do Európskej únie - mobilná sieť- minúta | ks | 460 |  |  |  |  |
| 20 | Hovorné do EÚ- pevná sieť- minúta | ks | 78 |  |  |  |  |
| 21 | SMS do Európskej únie - mobilná aj pevná sieť | ks | 72 |  |  |  |  |
| 22 | MMS do Európskej únie – mobilná a pevná sieť | ks | 24 |  |  |  |  |
| 23 | Roamingový hovor z krajín EÚ – odchádzajúci (účtovaný nad paušál) - minúta | ks | 197 |  |  |  |  |
| 24 | Roamingová SMS do krajín EÚ – (účtovaná nad paušál) | ks | 26 |  |  |  |  |
| 25 | Roamingová MMS do krajín EÚ – (účtovaná nad paušál) | ks | 15 |  |  |  |  |
| 26 | Nekonečné sms a mms do všetkých sieti v SR | ks | 5 |  |  |  |  |
| 27 | 1 MB dát prenesených v EÚ – účtovaný nad paušál | ks | 1374 |  |  |  |  |
| 28 | Mobilný internet na samostatnej SIM s minimálnym predplateným objemom dát min. 2GB (bez spoplatnenia prekročenia dát) | ks | 1 |  |  |  |  |
| 29 | Mobilný internet na samostatnej SIM s minimálnym predplateným objemom dát min. 6GB (bez spoplatnenia prekročenia dát) | ks | 10 |  |  |  |  |
| 30 | Mobilný internet na samostatnej SIM s minimálnym predplateným objemom dát 12GB (bez spoplatnenia prekročenia dát) | ks | 9 |  |  |  |  |
| 31 | Mobilný internet na samostatnej SIM s minimálnym predplateným objemom dát 20GB (bez spoplatnenia prekročenia dát) | ks | 1 |  |  |  |  |
| 32 | Mobilný internet na samostatnej SIM s minimálnym predplateným objemom dát 50GB (bez spoplatnenia prekročenia dát) | ks | 1 |  |  |  |  |
| 33 | LTE internet s minimálnym objemom predplatených dát 300 GB | ks | 3 |  |  |  |  |
| 34 | Internet v mobile ako doplnok k hlasovej SIM s minimálnym predplateným objemom dát 700MB (bez spoplatnenia prekročenia dát) | ks | 4 |  |  |  |  |
| 35 | Internet v mobile ako doplnok k hlasovej SIM s minimálnym predplateným objemom dát 2GB (bez spoplatnenia prekročenia dát) | ks | 2 |  |  |  |  |
| 36 | Internet v mobile ako doplnok k hlasovej SIM s minimálnym predplateným objemom dát 5GB (bez spoplatnenia prekročenia dát) | ks | 1 |  |  |  |  |
| 37 | Telemetrický dátový paušál s minimálnym predplateným objemom dát 15 MB | ks | 5 |  |  |  |  |
| 38 | Telemetrický dátový paušál bez mesačného poplatku s neobmedzeným objemom prenosu dát | ks | 2 |  |  |  |  |
| 39 | GPS monitoring vozidiel, paušál musí obsahovať minimálne 50MB, 10 sms a kredit 1€ na volania do všetkých sieti v SR | ks | 19 |  |  |  |  |
| 40 | Aktivácia GPS služby monitoring vozidiel | ks | 1 |  |  |  |  |
| 41 | Dodávka a montáž GPS zariadení a Dallas kľúčov k monitoringu vozidiel | ks | 19 |  |  |  |  |
| 42 | Paušál do alarmu, ktorý obsahuje minimálne 200 MB a 15 ks sms | ks | 1 |  |  |  |  |
| 43 | Služba poskytujúcabezpečné dátové úložisko, umožňuje šifrovanú komunikáciu, umožňuje výmenu a archiváciu tajných (citlivých dokumentov) nie cez e-mail | ks | 2 |  |  |  |  |
| 44 | Miestne a medzimestské volania - do pevnej siete SR (VOIP) - minúta | ks | 402 |  |  |  |  |
| 45 | Medzinárodné volania - do pevnej siete v rámci EÚ (VOIP) - minúta | ks | 77 |  |  |  |  |
| 46 | Medzinárodné volania - do mobilnej siete v rámci EÚ (VOIP) - minúta | ks | 57 |  |  |  |  |
| 47 | Volania do siete Telekom SR - mobilná sieť (VOIP) - minúta | ks | 261 |  |  |  |  |
| 48 | Volania do siete Telefonica O2 SR - mobilná sieť (VOIP) - minúta | ks | 156 |  |  |  |  |
| 49 | Volania do siete Swan - mobilná sieť (VOIP) - minúta | ks | 100 |  |  |  |  |
| 50 | Volania do siete Orange SR - mobilná sieť (VOIP) - minúta | ks | 395 |  |  |  |  |
| 51 | Volania do otvorenej HVPS - mobilné telefóny obstarávateľa (VOIP) - minúta | ks | 35 |  |  |  |  |
| 52 | Doplnková roamingová služba slúžiaca na zníženie cien roamingových hovorov SMS a dát v EÚ | ks | 20 |  |  |  |  |
| 53 | Doplnková roamingová služba slúžiaca na zníženie cien roamingových hovorov SMS a dát mimo EÚ | ks | 10 |  |  |  |  |
| 54 | Zriadenie služby HVPS | ks | 1 |  |  |  |  |
| 55 | Jednorázový poplatok - zriadenie primárneho pripojenia, SIP Trunk | ks | 1 |  |  |  |  |
| 56 | Stále mesačné poplatky za dátové pripojenie, VOIP služby, detailný výpis, súhrnná faktúra atď. - SPOLU | ks | 1 |  |  |  |  |
|  | **Celková cena v Eur s DPH/1 mesiac** |  | X | X |  |  |  |

Príloha č. 4

**VZOROVÁ ČIASTKOVÁ ZMLUVA O PRIPOJENÍ**